open-index/open-wikipedia-markdown huggingface dataset:
Լիդիա Կաչո

**Լիդիա Մարիա Կաչո Ռիբեյրո** (  ), մեքսիկացի լրագրող, իրավապաշտպան, ֆեմինիստ, կանանց նկատմամբ սեռական բռնության դեմ պայքարող ակտիվիստ։

## Կենսագրություն
Լիդիա Մարիա Կաչո Ռիբեյրոն ծնվել է 1963 թվականին Մեխիկոյում։ Լիդիայի հայրը մեքսիկացի ինժեներ էր։ Մայրը  Երկրորդ համաշխարհային պատերազմի ժամանակ Ֆրանսիայից տեղափոխվել է Մեքսիկա։ Նրա խոսքով՝ հենց մայրն է ոգեշնչել իրեն դառնալ ֆեմինիստ և մարդու իրավունքների համար պայքարող ակտիվիստ։ Լիդիան իր երիտասարդության տարիներին ապրել է Փարիզում, սովորել Փարիզի համալսարանում։ Մեքսիկա վերադառնալուց հետո սկսել է զբաղվել լրագրողական գործունեությամբ։ *Novedades de Cancun* պարբերականում գրել է հոդվածներ կանանց նկատմամբ բռնության մասին։ Կաչոն մշտապես սպառնալիքներ է ստացել իր գործունեության պատճառով։ 1999 թվականին ավտոբուսի կանգառում նրան բռնաբարել են։

2003 թվականին Կաչոն հրապարակել է «Դրախտի սատանաներ» հոդվածների շարքը, որտեղ բացահայտել է մանկական պոռնոգրաֆիայի ցանցը և ոստիկանության անգործությունը։ 2005 թվականին լույս է տեսել նրա համանուն գիրքը, որում նա մեղադրել է մի քանի բարձրաստիճան անձանց, այդ թվում՝ հյուրանոցի սեփականատեր Ժան Սակկար Կուրիին և գործարար Կամել Նասիֆ Բորգեին՝ մանկական պոռնոգրաֆիայի ցանցին մասնակցելու համար։ Դրանից հետո նա ձերբակալվել է։ Մի շարք միջազգային կազմակերպություններ Մեքսիկայի կառավարությանը կոչ են արել ապահովել նրա անվտանգությունը։ Մարդու իրավունքների խորհուրդը խորհուրդ է տվել նրան լքել երկիրը։ 2011 թվականին Կուրին դատապարտվել էր 112 տարվա ազատազրկման՝ բռնաբարության և մանկապղծության համար։

## Ծանոթագրություններ

Կատեգորիա:21-րդ դարի կին գրողներ
Կատեգորիա:Անձինք այբբենական կարգով
Կատեգորիա:Կին լրագրողներ
Կատեգորիա:Մեխիկո քաղաքում ծնվածներ
Կատեգորիա:Մեքսիկացի իրավապաշտպաններ
Կատեգորիա:Մեքսիկացի լրագրողներ
Կատեգորիա:Մեքսիկացի կին գրողներ
Կատեգորիա:Մեքսիկացի հասարակական գործիչներ
Կատեգորիա:Մեքսիկացի ֆեմինիստներ
Կատեգորիա:Փարիզի համալսարանի շրջանավարտներ
Գրասիելա Իտուրբիդե

**Գրասիելա Իտուրբիդե** (, ), մեքսիկացի լուսանկարիչ։

## Կենսագրություն
Գրասիելան եղել է ընտանիքի տասներեք երեխաներից ավագը։ Սովորել է Մեքսիկայի ազգային ինքնավար համալսարանին կից կինեմատոգրաֆիայի համալսարանական կենտրոնում (UNAM): 1970 թվականին եղել է Մանուել Ալվարես Բրավոյի օգնականը։ Լուսանկարչության բնագավառում նրան առաջնորդել են Անրի Կարտիե Բրեսոնը, Յոզեֆ Կուդելկան, Սեբաստիան Սալգադոն։

Մեքսիկայից բացի, որտեղ Իտուրբիդեն ամենից շատ լուսանկարչությամբ զբաղվել է Խուչիտան դե Սարագոսա քաղաքում, աշխատել է նաև Պանամայում, Արգենտինայում, Հնդկաստանում և Ամերիկայի Միացյալ Նահանգներում։

Նրա որդիներից մեկը` Մանուել Ռոչա Իտուրբիդեն (ծնվել է 1963 թվականին), կոմպոզիտոր է։

## Ցուցահանդեսներ
Իտուրբիդեի առաջին անհատական ցուցահանդեսը տեղի է ունեցել 1980 թվականին Օախակա քաղաքում։ Հետագայում նրա անհատական ցուցահանդեսները տեղի են ունեցել Պոմպիդուի կենտրոնում՝ Փարիզում (1982), Սան Ֆրանցիսկոյի ժամանակակից արվեստի թանգարանում (1990), Մոնտեռեյի Ժամանակակից արվեստի թանգարանում (1996), Ֆիլադելֆիայի Արվեստի թանգարանում (1998), Բուենոս Այրեսի կերպարվեստի թանգարանում (2000), Գեթիիի թանգարանում (2007-2008) և այլն։ 2009 թվականին Մադրիդում տեղի է ունեցել լուսանկարչի հետահայաց ցուցահանդեսը։

## Ալբոմներ
* Eyes to fly with: portraits, self-portraits, and other photographs/ Fabienne Bradu, ed. Austin: University of Texas Press, 2006

## Մրցանակներ
Ուիլյամ Յուջին Սմիթ մրցանակ (1987), Հիգաշիկավա միջազգային մրցանակ (Հոկայդո, 1990), Հասելբլադ» միջազգային մրցանակ։

## Գրականություն

* Medina С. Graciela Iturbide. London; New York: Phaidon, 2001
* Gili M. Graciela Iturbide. London: Phaidon, 2006
## Ծանոթագրություններ

Կատեգորիա:Մեքսիկացի ֆեմինիստներ
Կատեգորիա:Մեքսիկացի լուսանկարիչներ
Կատեգորիա:Գուգենհայմի կրթաթոշակառուներ
Կատեգորիա:Ֆեմինիստ արվեստագետներ
Կատեգորիա:Եյլի համալսարանի շրջանավարտներ
Ամինե Կակաբավե

**Ամինե Կակաբավե** (, ), շվեդ ձախակողմյան քաղաքական գործիչ, Շվեդիայի խորհրդարանի պատգամավոր։

## Կենսագրություն
Ամինե Կակաբավեն ծնվել է Իրանում՝ քրդական ընտանիքում, սակայն 19 տարեկանում լքել է հայրենիքը և տեղափոխվել Շվեդիա։

Կակաբավեն Ստոկհոլմի համալսարանի սոցիալական գիտությունների ֆակուլտետի մագիստրոս է։

2006 թվականին շվեդական «Focus» ամսագիրն Ամինե Կակաբավեին շնորհել է «Շվեդիայի տարի» դափնին։ Պարգևը նրան շնորհվել է համարձակության, ուշադրություն գրավելու և ինտեգրման քաղաքականության հարցերը քննարկելու և կանանց իրավունքների համար նրա պայքարի համար։

2008 թվականից ի վեր՝ խրոնիկական հոգնածության համախտանիշի պատճառով մանդատը հանձնած Պեռնիլա Ցետրեուսի՝ խորհրդարանից հեռանալուց հետո, Ամինե Կակաբավեն դարձել է Շվեդիայի Ձախ կուսակցությունից Ստոկհոլմի ընտրատարածքի Շվեդիայի խորհրդարանի պատգամավոր։

2017 թվականին Ամինե Կակաբավեն եղել է շվեդական մարդասիրական «Humanisterna» կազմակերպության վարչության անդամ։ Այն մարդասիրական և էթիկայի միջազգային միություն է։ 2017 թվականին տված հարցազրույցներից մեկում Կակաբավեն քննադատել է կրոնով պայմանավորված հագուստների, այդ թվում՝ ֆատայի, հիջաբի, նիկաբի և բուրկայի կրումը՝ դա համարելով հարկադրանքի ձևերից մեկը։

2019 թվականի օգոստոսի 28-ին Շվեդիայի Ձախ կուսակցության գործադիր կոմիտեն Ամինե Կակաբավային առաջարկել է դուրս գալ խորհրդարանական աշխատանքից։

Ամինե Կակաբավեն դուրս է եկել Շվեդիայի Ձախ կուսակցության կազմից և դարձել խորհրդարանի անկուսակցական անդամ։

## Ծանոթագրություններ

## Արտաքին հղումներ
* Ամինե Կակաբավեն Շվեդիայի խորհրդարանի կայքում

Կատեգորիա:Ապրող անձինք
Կատեգորիա:Շվեդ ֆեմինիստներ
Կատեգորիա:Շվեդիայի կին քաղաքական գործիչներ
Կատեգորիա:Շվեդիայի քաղաքական գործիչներ
Կատեգորիա:Սաքեզի բնակիչներ
Էլմա Դանիելսոն

**Էլմա Շառլոտա Դանիելսոն** (, ի ծնե՝ **Սունդքվիստ**, , ), շվեդ կին լրագրող և քաղաքական գործիչ, Շվեդիայի Սոցիալ-դեմոկրատական աշխատավորական կուսակցության անդամ։ 1887 թվականից եղել է «*Arbetet*» սոցիալ-դեմոկրատական թերթի ժամանակավոր խմբագիրը՝ լինելով առաջին կինը սոցիալ-դեմոկրատական մամուլում։ Ֆեմինիստական գործիչ է։

## Կենսագրություն
Էլմա Սունդքվիստը ծնվել է 1865 թվականի մարտի 1-ին Շվեդիայի Ֆալուն քաղաքում։ Պետական դպրոցների համակարգում աշխատել է որպես ուսուցիչ և տեղափոխվել Մալմյո քաղաք իր փեսացու Աքսել Դանիելսոնի հետ, որի հետ ամուսնացել է 1897 թվականին՝ տասնվեց տարեկանում նշանադրվելուց հետո։ Զույգն ունեցել է որդի՝ Աթերդագը (1891-1895)։

Աքսել Դանիելսոնը Մալմյոյում թողարկել է արմատական Սոցիալ-դեմոկրատական «Arbetet» թերթը, իսկ Էլման 1887 թվականից թերթի խմբագրությունում աշխատել է որպես լրագրող։ Երբ 1889 թվականին Աքսելը բանտարկվել է աստվածանարգության համար, Էլման ժամանակավոր զբաղեցրել է խմբագրի պաշտոնը մինչև 1890 թվականին ամուսնու ազատ արձակումը։ 1891 թվականին տեղափոխվել է Միացյալ Նահանգներ, սակայն  1895 թվականին վերադարձել է Շվեդիա։ Այդ շրջանում Էլման գործուն մասնակցություն է ունեցել հասարակական կյանքին ինչպես արտասահմանում, այնպես էլ հայրենիքում։ Շվեդ գրող և հրապարակախոս Յուհան Ավգուստ Ստրինդբերգը մի անգամ ասել է Աքսելին, որ իր բախտը բերել է ունենալու «կայծով հարսնացու»։

Դանիելսոնը Շվեդիայի աշխատանքային շարժման կանանց իրավունքների ընդլայնման շարժման առաջատար ներկայացուցիչն էր. նա հիմնել է Կանանց աշխատավորների ասոցիացիան (), Շվեդիայի առաջին, աշխատող կանանց սոցիալիստական կազմակերպությունը և 1888-1890 թվականներին եղել է նրա նախագահը։ 1900 թվականին Էլման դարձել է Մալմյոյի կանանց բանավեճային ակումբի () համահիմնադիրը։

Այն բանից հետո, երբ կանայք իրավունք են ստացել մասնակցել 1909 թվականի քաղաքային ընտրություններին, Էլմա Դանիելսոնը Մալմյոյի քաղաքային խորհրդում դարձել է ընտրված առաջին կինը։

## Ծանոթագրություններ

## Մատենագիտություն
*  Berger, Margareta, Pennskaft: kvinnliga journalister i svensk dagspress 1690-1975 [Penholders: Female journalists in Swedish press 1690-1975], Norstedt, Stockholm, 1977
* Levin, Hjördis, 'Proletärkvinnor, Ohoj!: Stockholms Allmänna kvinnoklubb 1892-1930', Arbetarhistoria., 1987-1988:44-45 (Årg. 11-12), s. 4-32, 1988
* Lindgren, Anne-Marie & Lindgren Åsbrink, Marika, Systrar, kamrater!: arbetarrörelsens kvinnliga pionjärer, Idé och tendens, Stockholm, 2007

Կատեգորիա:Շվեդիայի կին քաղաքական գործիչներ
Կատեգորիա:Շվեդ ֆեմինիստներ
Կատեգորիա:Շվեդ խմբագիրներ
Կատեգորիա:Սոցիալիստ ֆեմինիստներ
Կատեգորիա:Շվեդ լրագրողներ
Էդվարդ Գ. Ռոբինսոն

**Էդվարդ Գոլդբերգ Ռոբինսոն** (, իսկական անուն ազգանունը՝ Էմանուել Գոլդենբերգ (); ), ամերիկացի դերասան, ամերիկյան կինոակադեմիայի կողմից ընդգրկվել է  Ամերիկյան բոլոր ժամանակների ֆիլմերի 100 մեծագույն աստղերի ցանկում 24-րդ տեղում։

## Կենսագրություն և կարիերա
Էդվարդ Գ. Ռոբինսոնը ծնվել է 1893 թվականին Ռումինիայի  մայրաքաղաք Բուխարեստում հրեական ընտանիքում։ 1903 թվականին նրանց ընտանիքը տեղափոխվել է Նյու Յորք։ Սովորել է Նյու Յորքի միջնակարգ դպրոցներից մեկում, շարունակել ուսումը Քաղաքային քոլեջում, այնուհետև ընդունվել է դրամատիկ արվեստի Ամերիկյան երկամյա դպրոցը, որտեղ փոխել է անուն ազգանունը։

Դերասանական կարիերան սկսել է 1913 թվականից, 1915 թվականին նորամուտ է ունեցել Բրոդվեյ։ Առաջին մեծ ճանաչումը նրան բերեց «Փոքրիկ Կեսարը» (1931) ֆիլմում գանգստեր Ռիկո Բանդելլոի դերը, դրանից հետո էլ նա խաղացել է մեծամասամբ քրեական դրամաներում և նուար ժանրի ֆիլմերում։ Առավել նշանավոր ֆիլմերից են «Խելացի փողեր», «Գողացված զարդեր» (1931), «Կիդ Գալահադ» (1937), «Կրկնակի ապահովագրություն», «Կինը պատուհանում» (երկուսն էլ 1944), «Մեղքի փողոցը» (1945),  «Օտարականը» (1946), «Կի-Լարգո» (1948), «Անծանոթների տունը» (1949), «Տասը պատվիրանները» (1956), «Ծակ գլխի մեջ» (1959), «Իմ Գեյշա» (1962), «Շայենների ամառը» (1964),  «Ցինցինատի կիդ» (1965)։ Ընդհանուր թվով խաղացել է մոտ 100 ֆիլմում

1950—1952 թթ. կանչվել է ցուցմունք տալու հակաամերիկյան գործերով հետաքննության բյուրոյում։ Չնայած կոմունիսատական հայացնքերի մեջ մեղադրանքներին Սեսիլ Բլաունտ դե Միլլը նրան հրավիրում է «Տասը պատվիրաններ» նշանավոր էպիկական ֆիլմի նկարահումներին։

Էդվարդ Գ. Ռոբինսոնը ունեցել է արվեստի գործերի տեսականի, որը սակայն կնոջ Գլեդիսից ամուսնալուծվելու ժամանակ վաճառել է։ Կյանքի վերջին տարիներին կինոստուդիան ցանկանում էր նրան հրավիրել մասնակցելու «Կնքահայրը» ֆիլմի նկարահանումներին, սակայն Ֆրենսիս Ֆորդ Կոպպոլան այդ դերում հաստատում է Մառլոն Բրանդոյի մասնակցությունը։

Վերջին դերերից մեկը կինոյում «Մակենայի ոսկին» նշանավոր վեստեռնն էր, որտեղ նա խաղացել է ծերունի Ադամսի դերը։

Կարիերիայի ընթացքում չի ներկայացվել Օսկար կինոմրցանակի, սակայն ստացել է այդ մրցանակը կինոյում ունեցած բացառիկ նվաճումների համար, ստացել է Կաննի կինոփառատոնի մրցանակ որպես լավագույն դերասան «Անծանոթների տունը» ֆիլմի համար։

## Պատկերասրահ

Պատկեր:Bette Davis & Edward G. Robinson Kid Galahad Still.jpg|Բեթ Դեյվիսի հետ «Կիդ Գալահադ» ֆիլմում
Պատկեր:Humphrey Bogart Edward G. Robinson Key Largo Still.jpg|Համֆրի Բոգարտի հետ «Կի-Լարգո» ֆիլմում
Պատկեր:Scarlet Street8.jpg|Ջոան Բեննեթի հետ «Մեղքի փողոցը» ֆիլմում
Պատկեր:The Woman in the Window (1944) trailer7.jpg|Ջոան Բեննեթի հետ «Կինը պատուհանում» ֆիլմում
Պատկեր:The-Ten-Commandments-1956-Paramount.jpg|«Տասը պատվիրանները» ֆիլմի պոստեր
Պատկեր:Edward G. Robinson 1948.jpg|1948 թ. լուսանկար


## Ծանոթագրություններ

Կատեգորիա:20-րդ դարի ամերիկացի տղամարդ դերասաններ
Կատեգորիա:Ամերիկացի տղամարդ թատերական դերասաններ
Կատեգորիա:Ամերիկացի տղամարդ կինոդերասաններ
Կատեգորիա:Աֆրոամերիկացիների իրավունքների շարժման ակտիվիստներ
Կատեգորիա:Քաղցկեղից մահացածներ
Կատեգորիա:Ամերիկացի դերասաններ
Կատեգորիա:Հոլիվուդյան փառքի ծառուղի
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի հասարակական գործիչներ
Կատեգորիա:Բեմական կեղծանուններ
Էմիլիա-Ֆրենսիս Դիլկ

**Էմիլիա-Ֆրենսիս Դիլկ** (ամուսնությունից առաջ` **Էմիլիա-Ֆրենսիս Սթրոնգ**, առաջին ամուսնության ընթացքում` **Պատտիսոն**) ( ), անգլիացի գրող, արվեստաբան, գրաքննադատ, արհմիութենական գործիչ և ֆեմինիստ։

## Կենսագրություն
Էմիլիա-Ֆրենսիսը ծնվել է 1840 թվականին, նանկի կառավարչի ընտանիքում։ Սովորել է Լոնդոնի արվեստի թագավորական քոլեջում։ 1861 թվականին ամուսնացել է Օքսֆորդի համալսարանի Լինքոլն քոլեջի ռեկտոր Մարկ Պատիսոնի հետ, որը 27 տարով մեծ էր իրենից։

1870-ականներից ի վեր նա Ուիլյամ Մորիսի և Ջոն Ռասկինի հետ մասնակցել է կանանց իրավունքների համար պաշտպանության պայքարին։ 1884 թվականին՝ ամուսնու մահից հետո, 1885 թվականին նա ամուսնացել է բարոն Չարլզ Դիլկեի հետ  և այդ ժամանակից ի վեր հայտնի է որպես լեդի Դիլկե։ Հիմնադրման պահից՝ 1874 թվականից, երկար տարիներ մինչև իր մահը նա եղել է կանանց արհմիությունների լիգայի (*WTUL*) նախագահ։

## Ստեղծագործություն
Էմիլիա-Ֆրենսիս Դիլկը Մեծ Բրիտանիայի առաջին կին արվեստաբաններից մեկն է։ 1868 թվականից ի վեր արվեստի քննադատության վերաբերյալ նա հաջողությամբ հոդվածներ է հրապարակել *Saturday Review*-ում, *Westminster Review*-ում (որոնցում 1872-1875 թվականներից ներկայացվել են նրա արվեստի գրքերի ակնարկները) «The Magazine of art»-ում և այլն։ Համագործակցել է անգլիական և ֆրանսիական շատ այլ ամսագրերի հետ։ Գրել է փարիզյան սալոնների մասին, հատկապես տարված է եղել Գյուստավ Կուրբեի և Էդուարդ Մանեի աշխատանքներով։ Մասնագիտացել է 18-րդ դարի ֆրանսիական դեկորատիվ-կիրառական արվեստում, որի մասին 1899 թվականից հրատարակել է մի շարք գրքեր։ «*Annual Register*»-ում (1879-1885) տպագրել է Ֆրանսիայում և Իտալիայում քաղաքական կյանքի մասին մի շարք ակնարկներ։

## Ընտրված աշխատանքներ
* «The Renaissance in France» (1879)
* «Claude Lorrain, d’après des documents inédits» (1884, в «Bibliothèque internationale de l’Art»)
* «Art in the Modern State, a study of art in the period of Louis XIV» (1888).
* «French Painters of the Eighteenth Century», London: G. Bell, 1899
* «French Architects and Sculptors of the Eighteenth Century», London: G. Bell, 1900
* «French Engravers and Draftsmen of the XVIIIth Century», London: G. Bell, 1902
* «French Furniture and Decoration in the Eighteenth Century», London: G. Bell 1901
* «The Shrine of Death and Other Stories», London, 1886
* «The Shrine of Love and Other Stories», London, 1891
* «The Book of the Spiritual Life, with a memoir of the author», 1905

## Ծանոթագրություններ

## Արտաքին հղումներ
*  
* Dilke, Emilia Francis Strong, Lady    

Կատեգորիա:Բրիտանացի գրողներ
Կատեգորիա:Բրիտանացի ֆեմինիստներ
Կատեգորիա:Միացյալ Թագավորությունում մահացածներ
Կատեգորիա:19-րդ դարի անգլիացի գրողներ
Կատեգորիա:20-րդ դարի բրիտանացի կին գրողներ
Կատեգորիա:Անգլիացի արվեստաբաններ
Կատեգորիա:Անգլիացի լրագրողներ
Կատեգորիա:Անգլիացի ֆեմինիստ գրողներ
Կատեգորիա:Բրիտանացի սուֆրաժիստներ
Կատեգորիա:Անգլիացի գրաքննադատներ
Հոգիների բուք

**Հոգիների բուք** (, , The Rifleman), լատվիական պատմական դրամա-ֆիլմ, որ 2019 թվականին նկարահանել է կինոռեժիսոր Ձինտարս Դրեյբերգսը։ Ֆիլմը, որի պրեմիերան Լատվիայում կայացել է 2019 թվականի նոյեմբերի 8-ին, իսկ միջազգային ասպարեզում՝ 2020 թվականի փետրվարի 20-ին, *European Film Market*-ում, նկարահանվել է լատիշ գրող Ալեքսանդրս Գրինսի նույնանուն վեպի հիման վրա։

Էկրաններին ցուցադրվելու առաջին հինգ շաբաթների ընթացքում ֆիլմը դիտել է ավելի քան 200.000 մարդ, այդպիսով՝ այդ կինոնկարը դարձել է Լատվիայի անկախության վերականգնումից հետո անցած երեք տասնամյակների ընթացքում ամենաշատ դիտված կինոնկարը։

## Դիպաշարը
«Հոգիների բուք» վեպը Ալեքսանդրս Գրինսը գրել է Առաջին համաշխարհային պատերազմի տարիներին որպես լատվիական հրաձիգ (*латышский стрелок*) ցարական բանակի կազմում ծառայելու, կռիվներին մասնակցելու ժամանակ ստացած տպավորությունների հիման վրա։ Վեպի գլխավոր հերոսը Արթուրս անունով տասնվեցամյա լատիշ պատանի է, որը մոր մահից հետո որոշում է զինվորագրվել լատիշական հրաձիգների գումարտակին և մարտերում աչքի ընկնելով՝ փառքի հասնել։ Աշխարհամարտի կռիվներում նա կորցնում է հորն ու եղբորը, որոնց հետ թաղում է նաև իր սին պատրանքները։ Ի վերջո՝ նա վերադառնում է իր նորանկախ հայրենիքը՝ Լատվիա, որպեսզի ամեն ինչ սկսի նոր հիմքից։

## Պարգևներ և առաջադրումներ

## Ուշագրավ փաստ
Ֆիլմի դրվագներից մեկում նկարահանվել է Լատվիայի Հանրապետության պաշտպանության նախկին նախարար Ռայմոնդս Բերգմանիսը։

## Ծանոթագրություններ

## Արտաքին հղումներ
* Պաշտոնական կայք անգլերեն
* 
* Ֆիլմի թրեյլեր լատիշերեն և անգլերեն

Կատեգորիա:2010-ականների ռուսերեն ֆիլմեր
Կատեգորիա:2019 դրամա ֆիլմեր
Կատեգորիա:2019 ֆիլմեր
Կատեգորիա:Դրամա-ֆիլմեր
Կատեգորիա:Լատվիական կինո
Կատեգորիա:Լատվիայի արվեստ
Կատեգորիա:Լատվիայի մշակույթ
Կատեգորիա:Պատմական ֆիլմեր
Էլիզաբեթ Գուլդ

**Էլիզաբեթ Գուլդ** (անգլ. ՝ Elizabeth Gould ), անգլիացի նկարիչ-նկարազարդող։

Կենդանաբան Ջոն Գուլդի կինը։ Ամուսնու օրնիտոլոգիական գրքերի համար պատրաստել է բազմաթիվ վիմագրություններ։

## Կենսագրություն
Էլիզաբեթ Գուլդը ծնվել է զինվորականի ընտանիքում։ Լոնդոնի ընտանիքներից մեկում աշխատել է որպես ուսուցիչ, դասավանդել լատիներեն, ֆրանսերեն և երաժշտություն։ 24 տարեկան հասակում ամուսնացել է Ջոն Գուլդի հետ։ Նրանք ունեցել են յոթ երեխա՝ երեք դուստր (Էլիզա, Լուիզա և Սառա) և չորս որդի (Ջոնը, որը մահացել է մանուկ հասակում, Ջոն Հենրինը, Ֆրանկլինը և Չարլզը)։

Ամուսինը հորդորել է երեխաներին սովորել լիտոգրաֆիայի տպագրության նոր եղանակներ։ Ամուսնու «*A Century of Birds from the Himalaya Mountains*» առաջին ստեղծագործության համար նա թռչունների նկարներ է ստեղծել մեծ կրաքարային տախտակների վրա։ Վաղ շրջանի աշխատանքներում դեռևս նկատելի է Էլիզաբեթ Գուլդի անփորձությունը։ Իր վիմագրության տեխնիկան բարելավելու համար նա դասեր է վերցրել Էդվարդ Լիրից։

1838 թվականի մայիսից բրիտանացի բնագետ Ջոն Գիլբերտի հետ միասին () ամուսնուն ուղեկցել է Ավստրալիա և Թասմանիա կատարած հետազոտական ուղևորության ժամանակ։ Իր հետ տարել է ավագ 7-ամյա որդուն՝ երեք փոքր երեխաներին թողնելով Անգլիայում։ 1838 թվականի սեպտեմբերին նրանք ժամանել են Թասմանիա, որտեղ ծանոթացել են անգլիացի դերծովակալ և Արկտիկայի հետազոտող սըր Ջոն Ֆրանկլինի և նրա կնոջ՝ Ջեյնի հետ։ Շատ չանցած՝ նա իր վեցերորդ որդուն ունեցել է Հոբարթում՝ Թասմանիայում։ Նա որդուն անվանել է Ջոն Ֆրանկլին, ում տանը ինքը հաճախ էր լինում, մինչ Ջոն Գուլդը զբաղվում էր դաշտային հետազոտություններով։ 1840 թվականի օգոստոսին զույգը երկու երեխաների հետ վերադարձել է Անգլիա։ Էլիզաբեթ Գուլդը մահացել է ծննդաբերության ժամանակ 1841 թվականի օգոստոսի 15-ին, 37 տարեկան հասակում՝ իր ութերորդ երեխայի ծնվելուց հետո։

## Վիմագրեր
Էլիզաբեթ Գոլդը նկարել է ավելի քան 600 թռչունների, կաթնասունների և բույսերի նկարներ։ Նրա գործերից շատերը տպագրվել են ամուսնու հետևյալ հրապարակումներում.

* «A Century of Birds from the Himalaya Mountains» (1831 և 1832)
* «The Birds of Europe» (1832-1837)
* «A Monograph of the Ramphastidae, or Family of Toucans» (1834)
* «A Monograph of the Trogonidae» (1835-1838)
* «A Synopsis of the Birds of Australia» (1837-1838)
* «The Birds of Australia» (1837-1841)
* «Icones Avium» (1837-1838)

Էլիզաբեթի մահից հետո Ջոն Գուլդը, ով ավելի շատ գիտաշխատող էր, քան նկարիչ, խնդրել է վիմագրագետ Հենրի Ք. Ռիխտերին () շարունակել կնոջ աշխատանքը։ Էլիզաբեթ Գուլդի շատ վիմագրություններ Ռիխտերը վերցրել է «Ավստրալիայի թռչունները» (The Birds of Australia) գրքի համար և հրապարակել իր անունով։

Սխալմամբ, Էլիզաբեթ Գուլդի գործերից շատերն այսօր ներկայացվում են որպես նրա ամուսնու գործեր։

## Պատկերասրահ

Պատկեր:Bubo bengalensis Gould.jpg|*Bubo bengalensis*
Պատկեր:ColumbaLeuconotaGould.jpg|Սպիտակ  աղավնի (*Columba leuconota*)
Պատկեր:Lopholaimus antarcticus lithograph.jpg|*Lopholaimus antarcticus*
Պատկեր:DinopiumShoriiGould.jpg|Հիմալայան հնդե-մալայական փայտփորիկ (*Dinopium shorii*)   


## Ծանոթագրություններ

Կատեգորիա:Ծննդաբերելիս մահացածներ
Կատեգորիա:Բրիտանացի նկարիչներ
Կատեգորիա:Անգլիացի բնագետներ
Կատեգորիա:Բրիտանացի պատկերազարդողներ
Կատեգորիա:Բրիտանացի արվեստագետներ
Տիրնավոս

**Տիրնավոս** (, յից՝ փշածածկ վայր), քաղաք Հունաստանում։ Տիրնավոս համայնքի վարչակական կենտրոն, Լարիսա ծայրամասային միավորումում, Ֆեսսալի պերիֆերիայում։ Բնակչությունը 11 069 բնակիչ ըստ՝ 2011 թվականի հաշվառման, համարվում է Լարիսա ծայրամասային միավորումի երկրորդ ամենամեծ քաղաքը։ Քաղաքը տեղակայված է Ֆեսսալական հարթավայրի ծայրին գտնվող լեռան ստորոտին։ Քաղաքով հոսում է Տիտարիսոս (Τιταρήσιος) գետը՝ Պինյոսի վտակը։ Քաղաքի կողքով անցնում է Կենտրոնական Հունաստանի մայրուղին (Α2), որը համարվում է եվրոպական E65 երթուղու մաս։ Հին ռեգիոնալ ճանապարհով Տիրնավոսը կապվում է Էլասոն քաղաքին։ Տիրնավոս համայնքը կազմված է երկու համայնքային միավորումներից՝ Տիրնավոս և Ամբելոնաս։ Իր հերթին Տիրնավոս համայնքային միավորումը կազմված է հետևյալ համայնքային միություններից՝ Արիլոպուլիոն (), Դամասիոն (), Դենդրա ()և Տիրնավոս։

## Պատմություն
right|thumb|250px|Տիրնավոս համայնք
1423 թվականին թուրք գեներալ Թուրախան-բեյը գրավեց Ֆեսսալի տարածքը։ Այդ ժամանակ էլ նա հիմնադրեց Տիրնավոս քաղաքը։ Թուրախան-բեյը բնակիչներ հավաքեց մերձակա գյուղերից և նրանց բնակեցրեց նոր քաղաքում։ Քաղաքը զարդարված էր մի քանի վարչական կառույցներով, իսկ բնակիչները ստանում էին նշանակալի արտոնություններ։ 1770 թվականին քաղաքում արդեն կային 16 եկեղեցիներ և 6 մզկիթներ։ Օսմանական տիրապետությունից քաղաքը ազատվեց 1881 թվականի սեպտեմբերի 1-ին և Բեռլինի կոնգրեսի որոշմամբ միացվեց երիտասարդ Հունական Թագագավորության կազմին։ Օսմանական ժամանակաշրջանի միակ լավ պահպանված կառույցը թուրքական բաղնիքն է։ Բացի դրանից կան նաև թուրքական ժամանակաշրջանի մի քանի ոչ մեծ կառույցներ։

## Կառնավալ
Ամեն տարի քաղաքում տեղի է ունենում կառնավալ, որի արմատները գալիս են  XIX դարի վերջից։ Առաջին գրավոր հիշատակումները կառնավալի մասին պատկանում են 1898 թվականին։ Այդ ժամանակ Տիրնավոսում կառնավալը ենթարկվում էր դաժան քննադատության հունական կառավարության կողմից և հաճախ ենթարկվում էր արգելքների։ Այնուամենայնիվ, նույնիսկ արգելքները բնակիչները չվախեցրին, ովքեր փորձում էին գաղտնի իրականացնել կառնավալը։

## Տիրնավոսի համայնքային միություն
Տիրնավոսի համայնքային միությունում մտնում են 4 բնակավայր։ Բնակչությունը 12 572 բնակիչ է՝ ըստ 2011 թվականի հաշվառման։ Տարածքը 79,109 քառակուսի կիլոմետր։

## Բնակչություն

## Հայտնի մարդիկ
* Թանսիս Պապակոնստանտինու (, ծնվել է 1959 թվականին)- հույն երգիչ և երգերի հեղինակ։

## Ծանոթագրություններ

Կատեգորիա:15-րդ դարում հիմնադրված բնակավայրեր
Կատեգորիա:Հունաստանի քաղաքներ
Թինաթին Դալաքիշվիլի

**Թինաթին (Թինա) Դալաքիշվիլի** (), վրացի դերասանուհի և մոդել։

## Կենսագրություն
Թինաթին Դալաքիշվիլին ծնվել է 1991 թվականի փետրվարի 2-ին, Թբիլիսիում։ Նրա անունը վրացերենից թարգմանաբար նշանակում է «արևային շող»։ Մասնագիտությամբ լանդշաֆտային դիզայներ է։ Դերասանական կրթություն չի ստացել։

17 տարեկանում սկսվել է Թինաթինի մոդելային գործունեությունը։ Նա նկարահանվել է գովազդային մի քանի հոլովակներում, որտեղ նրան նկատել են վրացական կինոյի ռեժիսորները։ Խաղացել է մի քանի կարճամետրաժ ֆիլմերում։ 2010 թվականին առաջին անգամ հանդես է եկել լիամետրաժ ֆիլմում՝ Դաթո Բորչխիձեի «Եղանակ» թրիլլերում։ Ճանաչում բերել է նրան Լեսյայի դերը Ռևազ Գիգինեիշվիլիի «Սեր շեշտադրությամբ» ռոմանտիկ կատակերգությունում։ Դալաքիշվիլին նախագծում հայտնվել էր փաստացիորեն վերջին րոպեին, քանի որ սկզբնապես Լեսյայի դերը պետք է խաղար Օքսանա Ակինշինան։

Գիգինեիշվիլիի ֆիլմում նրան նկատել է ռեժիսոր Աննա Մելիքյանը, որը անձամբ ժամանել է Վրաստան՝ ծանոթանալու երիտասարդ դերասանուհու հետ։ Աննա Մելիքյանի «Աստղ» ֆիլմում Թինան խաղացել է գլխավոր դերը։

## Ֆիլմագրություն
* 2010՝ Եղանակ՝ *Էլե*
* 2011՝ Իմ կնոջ ընկերուհիները՝ *Անուկի*
* 2012՝ Սեր շեշտադրությամբ՝ *Լեսյա*
* 2014՝ Թբիլիսի, ես սիրում եմ քեզ՝ *Նինի*
* 2014՝ Աստղ՝ *Մաշա*
* 2016՝ Քառյակ՝ *Պոլինա*
* 2017՝ Պատանդներ՝ *Աննա*
* 2017՝ Սիրո մասին։ Միայն մեծահասակների համար՝ *Տատյանա*
* 2017՝ Յանա+Յանկո՝ *Զլատա*
* 2019՝ Էբիգեյլ՝ *Էբիգեյլ Ֆոսթեր*

## Մրցանակներ և առաջադրումներ
* «Եվրասիա» միջազգային X կինոփառատոն՝ «Աստղ» ֆիլմում կնոջ լավագույն դերակատարման համար («Աստղ»)
* Օդեսայի միջազգային V կինոփառատոն՝ «Փայլուն դերասանական խաղի համար» հատուկ մրցանակ («Աստղ»)

## Ծանոթագրություններ

## Արտաքին հղումներ
*
* Тинатин Далакишвили — звезда из новой плеяды молодых актёров
* Актриса Тинатин Далакишвили: «Для актера важно быть разносторонним человеком, поэтому я работала официанткой, консультантом, продавцом и даже выгуливала собак»
* «Свобода не стоит жизни человека»: актёры «Заложников» о себе, фильме и Резо 
* «Заложники» большого кино: Будни пиар-агента на Берлинале
* После «Любви с акцентом» считаю Резо Гигинеишвили членом своей семьи
* 

Կատեգորիա:21-րդ դարի դերասանուհիներ
Կատեգորիա:Վրացի դերասանուհիներ
Կատեգորիա:Վրացի կինոդերասանուհիներ
Կատեգորիա:Վրացի մոդելներ
Վենետիկի կազինո

**Վենետիկի կազինո** (), խաղատուն իտալական Վենետիկ քաղաքում, որը զբաղեցնում է Վենդրամինների պատմական պալատը (Կա Վենդրամին Կալերջի)։

## Պատմություն
Խաղատունը, որը բացվել է 1946 թվականին, հավակնում է շարունակել Ռիդոտոյի՝ Եվրոպայում առաջին խաղային հաստատության ավանդույթները, որը 1638 թվականին աշխատել է Սան Մոիզեի եկեղեցու ձախ թևում և դարձել եվրոպական խաղատների նախատիպը։ Վենետիկի առաջին կազինոն ամբողջ աշխարհում առաջինն է։

Ռիդոտոն փակվել է 1774 թվականին բարեպաշտության խանդող Ջորջիո Պիզանիի պահանջով։ 20-րդ դարի սկզբին «Վենետիկի կազինո» խաղատունը գտնվում էր Լիդոյում։

1946 թվականին Վենետիկի քաղաքապետարանը ձեռք է բերել է Վենդրամինների պալատը, որը գտնվում էր քաղաքի պատմական կենտրոնում և այնտեղ է տեղափոխում «Վենետիկի խաղատներ»։ Այս շենքում կազինոն աշխատում է մինչ օրս։

## Գրականություն
* Marcello Brusegan. *La grande guida dei monumenti di Venezia*. Roma, Newton & Compton, 2005. ISBN 88-541-0475-2.
* *Guida d’Italia — Venezia*. 3a ed. Milano, Touring Editore, 2007. ISBN 978-88-365-4347-2.

## Ծանոթագրություններ

## Արտաքին հղումներ
* Официальный сайт

Կատեգորիա:Կազինոներ
Կատեգորիա:Վենետիկի շենքեր և կառույցներ
Կատեգորիա:Վենետիկի տեսարժան վայրեր
Հեյդի Ալեքսանդեր

**Հեյդի Ալեքսանդեր** (, ), բրիտանացի քաղաքական գործիչ, Մեծ Բրիտանիայի լեյբորիստական կուսակցության անդամ։ Արևելյան Լուիշեմ շրջանից ընտրվել է Մեծ Բրիտանիայի խորհրդարանի պատգամավոր։ 2015-2016 թվականներին եղել է Մեծ Բրիտանիայի առողջապահության նախարար։

## Վաղ տարիներ
Հեյդի Ալեքսանդերը ծնվել է 1975 թվականին Սուինդոն քաղաքում, էլեկտրիկի ընտանիքում։ Իր հայրենի քաղաքում ավարտել է Չյորչֆիլդի հանրակրթական դպրոցը, ինչպես նաև Դարհեմի համալսարանի Գրեյ քոլեջը, որտեղ Եվրոպայի քաղաքային և տարածաշրջանային զարգացման ոլորտում ստացել է աշխարհագրության բակալավրի և մագիստրոսի աստիճան։

1999 թվականից մինչև 2005 թվականն աշխատել է որպես խորհրդարանի անդամ Ջոան Ռադդոկի օգնական։ Նա նաև անապահով մարդկանց հագուստի օգնության բարեգործական արշավի կազմակերպիչ է եղել։

## Քաղաքական կարիերա
2004 թվականին Հեյդի Ալեքսանդերն Էվելին շրջանից ընտրվել է Լոնդոնի բորո Լուիշի խորհրդի անդամ, որից հետո նշանակվել է Լուիշեմի քաղաքապետի տեղակալ։ 2006 թվականին դարձել է Լուիշեմի կառավարության անդամ։ 2009 թվականին Ալեքսանդրը ներկուսակցական ընտրություններում ընտրվել է Արևելյան Լուիշ շրջանի պատգամավորության թեկնածու։ 2010 թվականին հաղթել է այդ ընտրատարածքում և ընտրվել Համայնքների պալատում։ Պալատում վերընտրվել է 2015 թվականին։

Խորհրդարանում եղել է համայնքների և տեղական ինքնակառավարման հարցերով կոմիտեի անդամ։ 2010 թվականին Մեծ Բրիտանիայի լեյբորիստական կուսակցության առաջնորդի ընտրություններում աջակցել է Էնդի Բերնհեմին։ Իր խորհրդարանական կարիերայի սկզբում աշխատել է որպես շրջակա միջավայրի, պարենի և գյուղատնտեսության հարցերով ստվերային նախարար Մերի Քրեյի անձնական խորհրդարանական քարտուղար։ 2012 թվականից հանդիսացել է ընդդիմության խորհրդարանական կազմակերպիչը, ինչպես նաև 2013 թվականի դեկտեմբերից Լոնդոնի գործերով ստվերային նախարարը։ Նա «Կյանքի վերջի ընտրություն» պատգամավորական խմբի նախագահն է ()՝ հանդես գալով էվթանազիայի պաշտպանության համար։

2015 թվականի սեպտեմբերի 13-ին Ջերեմի Քորբինի աշխատակազմում նշանակվել է Մեծ Բրիտանիայի առողջապահության ստվերային նախարար։ 2016 թվականի հունիսի 26-ին՝ Եվրամիությունից Մեծ Բրիտանիայի դուրս գալու հանրաքվեի արդյունքների հրապարակումից և արտաքին գործերի ստվերային նախարար Հիլարի Բենի հրաժարականից հետո Ալեքսանդերը մի շարք այլ ստվերային նախարարների հետ միասին հրաժարական է տվել։ Նրա փոխարեն այդ պաշտոնում նշանակվել է Դայան Էբոթը։

## Ծանոթագրություններ

Կատեգորիա:21-րդ դարի անգլիացի կանայք
Կատեգորիա:21-րդ դարի անգլիացիներ
Կատեգորիա:Մեծ Բրիտանիայի կին քաղաքական գործիչներ
Կատեգորիա:Մեծ Բրիտանիայի քաղաքական գործիչներ
Կատեգորիա:Անգլիացի աշխարհագետներ
Կայթսեյլինգ

[մինի|Կայտերը [Տերիբերկա (գյուղ, Կոլսկի շրջան)|Տերիբերկայում]]
մինի|Կայտերը կատարում է հնարք
**Կայթսեյլինգ** (), սպորտի և  ակտիվ հանգստի ձև, սահք ձյունով կամ սառույցով ծածկված հորիզոնական հարթության վրա դահուկներով, սնուբորդով և այլն։ Այն ավելի ընդհանուր հասկացության մի մասն է, որը կոչվում է ձմեռային բուքսիրային կայթինգգ կամ պարզապես ձմեռային կայթինգ, որն իր հերթին բուքսիրային կայթինգի մի ձև է, որը ծագել է թղթե օդապարիկ թռցնելուց, այսինքն՝ կայթինգից։

*Կայթսեյլինգ* բառը փոխառություն է անգլերեն *kitesailing* բառից (*kite* – թղթե օդապարիկ, *sailing* — նավարկություն, և բառացիորեն նշանակում է *նավարկություն կայթով, որն օգտագործվում է որպես առագաստանավ*։

Կայթսեյլինգը թույլ է տալիս հաղթահարել զգալի հեռավորություններ առանց լուրջ ջանքերի, օգտագործելով բավարար կոմպակտ սարքավորումներ, ինչպես նաև կատարել ցատկեր և  հնարքներ։

Կայթսեյլինգի (այդ թվում նաև ձմեռային) հիմնադիրները եղել են Flexifoil-ի հիմնադիրներ Ռեյ Մերին և Էնդրյու Ջոնսը։ Նրանք սկսել են 1970-ական թվականներին դասական թղթե օդապարիկների օգտագործմամբ քամու էներգիայի ուսումնասիրությամբ։ Աստիճանաբար բարձրացնելով դրանց հզորությունը՝ այս նմուշներն սկսել են օգտագործվել որպես առագաստ՝ բուքսիրելու համար առանց շարժիչի տարբեր տրանսպորտային միջոցներ` թեթև փոքր նավակներ, եռանիվ սայլեր և այլն։

## Տերմինաբանություն
Ձմեռային կայթսեյլինգը պաշտոնական ճանաչումից հետո առագաստանավային սպորտում զբաղեցնում է նույն տեղը, ինչ ձմեռային վինդսյորֆինգը։ Երկուսն էլ ունեն ամառային ձև։  Ձմեռային կայթսեյլինգի համար ամառային ձև է կայթսյորֆինգը կամ կայտբորդինգը։ Ձմեռային կայթսեյլինգը կայտսորֆինգ անվանելը սխալ է, դրանք երկու տարբեր մարզաձևեր են ինչպես ձմեռային վինդսերֆինգը և վինդսերֆինգը։

## Հանդերձանք
Ձմեռային կայթսեյլինգը համար թույլատրվում է օգտագործել գրեթե ցանկացած սպորտային հանդերձանք առանց տեսակի սահմանափակումների (պարաֆոյլներ, փչովի, կարկասային)։ Սահելու համար կարող են օգտագործվել բավականին մեծ թվով տարբեր սարքեր՝ մինչև սահնակը, այնուամենայնիվ, դահուկներն առավելագույն ժողովրդականություն են վայելել իրենց առավել բարձր ֆունկցիոնալ բնութագրերի շնորհիվ։

Սնոուբորդի երկրպագուները հիմնականում զբաղվում են ֆրիսթայլով, սակայն նրանց մասնակցությանը մրցավազքերին խոչընդոտում է երկար, կոշտ, ոչ ուղղորդված (թվինտիպ) սնոուբորդների բացակայությունը։

Ձմեռային կայթսեյլինգի համար սահելու սարքավորման վերաբերյալ հիմնական պահանջը երկարությունն ու կոշտությունն է։ Երկու մետրից պակաս երկարություն ունեցող դահուկները նպատակահարմար չեն, իսկ որոշ մարզիկներ սովորաբար օգտագործում են սփիդսքիինգի համար նախատեսված դահուկներ։

## Տեխնիկա
Սկսելու համար պետք է կանգնել դահուկները քամու ուղղությամբ՝ կայթն սկզբում պահելով զենիթում, ապա այն շարժել վերև-ներքև ենթադրյալ շարժման ուղղությամբ։ Մեկնարկի պահին պետք է հասնել գալֆվինդի և կայթը  ֆիքսել հորիզոնի նկատմամբ 45 աստիճանի անկյան տակ։ Դրանից հետո կարելի է շարժվել ցանկացած ուղղությամբ։ Ձմռանը կայթը կարող է շարժվել շատ ավելի կտրուկ և ավելի ամբողջական ուղղությամբ, քան ամռանը, ինչը մրցակցությունը դարձնում է շատ հետաքրքիր։

## Ծանոթագրություններ

## Արտաքին հղումներ
* Российское сообщество гонщиков  — результаты, рейтинг, правила

Կատեգորիա:Ձմեռային սպորտաձևեր
Սուելա Բրավերման

**Սյու Էլեն Կասիանա «Սուելա» Բրավերման** (), ի ծնե՝ **Ֆերնանդեշ** (, ), բրիտանացի իրավաբան և քաղաքական գործիչ, 2020 թվականից Անգլիայի և Ուելսի գլխավոր ատորնեյն է։

## Կենսագրություն
Քենիայից և Մավրիկիոսից ներգաղթյալների դուստր է (մայրը 45 տարի որպես բուժքույր աշխատել է Մեծ Բրիտանիայի հանրային առողջապահության համակարգում)։ Սկզբնապես սովորել է Բրենտի պետական դպրոցում, որից հետո ստացել է կրթաթոշակ և շարունակել է ուսումը Հարրոուի կանանց մասնավոր դպրոցում։ Սովորել է Քեմբրիջի համալսարանի Քուինզի քոլեջում, որտեղ ղեկավարել է պահպանողական ասոցիացիան, ավարտել է Փարիզ 1 Պանթեոն-Սորբոն համալսարանի մագիստրատուրան։ Ընդունվել է Նյու Յորքի փաստաբանների կոլեգիա, որից հետո 10 տարի Մեծ Բրիտանիայում զբաղվել է բարիստերական գործունեությամբ։

2015 թվականի ընտրություններում Ֆերեմ շրջանից ընտրվել է Համայնքների պալատում՝ ստանալով ընտրողների 56,1 %-ի աջակցությունը (մրցակիցներից ուժեղագույնը՝ Անկախության կուսակցության թեկնածու Մալքոլմ Ջոնսը, ստացել է միայն 15,4 % ձայն) ։

Հանդես է եկել Մեծ Բրիտանիայի Եվրամիությունից դուրս գալու կողմից և որոշ ժամանակ գլխավորել է Եվրոպական հետազոտական խումբը, որն զբաղվել է խորհրդարանով անցկացման  համապատասխան օրենսդրությամբ։ Եղել է ֆինանսների նախարարների, ապա՝ Եվրամիությունից դուրս գալու նախարարի անձնական խորհրդարանական օգնականը, սակայն 2018 թվականի նոյեմբերին հրաժարական է տվել՝ ի նշան Մեծ Բրիտանիայի և Եվրամիության միջև համաձայնագրի նախագծի հետ անհամաձայնության, որն առաջարկել էր վարչապետ Թերեզա Մեյը։

2019 թվականի դեկտեմբերին կայացած խորհրդարանական ընտրությունների արդյունքների համաձայն՝ ամրապնդել է դիրքը իր շրջանում։ Նրա օգտին քվեարկել է ընտրողների 63,7 %-ը, իսկ երկրորդ լեյբորիստ Մեթյու Ռենդալի օգտին՝ միայն 18,1 %-ը։

2020 թվականի փետրվարի 13-ին Ջոնսոնի երկրորդ աշխատակազմում նշանակվել է Անգլիայի և Ուելսի գլխավոր ատտորնեյի և Հյուսիսային Իռլանդիայի գծով գլխավոր իրավական խորհրդատուի պաշտոնում։

## Անձնական կյանք
Բրավերմանը հաճախում է Լոնդոնի բուդդիստական կենտրոն, որը պատկանում է խոշորագույն բուդդայական համայնքներից մեկին՝ Տրիրատնային, որի դեմ բազմիցս մեղադրանքներ են առաջադրվել սեռական բռնության կիրառման համար։

## Ծանոթագրություններ

## Արտաքին հղումներ
* 

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի կին քաղաքական գործիչներ
Կատեգորիա:Ամերիկացի փաստաբաններ
Կատեգորիա:Արդարադատության կին նախարարներ
Կատեգորիա:Կին իրավագետներ
Կատեգորիա:Մեծ Բրիտանիայի կին քաղաքական գործիչներ
Կատեգորիա:Մեծ Բրիտանիայի քաղաքական գործիչներ
Կատեգորիա:Քեմբրիջի համալսարանի շրջանավարտներ
Ավո Թումայան

**Ավետիս Մարգարի Թումայան** (Աւետիս Մարգարի Թումայեան, ), հայ գծանկարիչ, գրող։

## Կենսագրություն
thumb|270px|«Նժդեհ. Կեանքն ու գործունէութիւնը», առաջին հրատարակություն
Ծնվել է Կիլիկիայի Չորք Մարզպան (Դյորդ-յոլ) քաղաքում՝ սասունցիների ընտանիքում։ 1922 թվականին ընտանիքը տեղափոխվել է Սիրիայի Հալեպ քաղաք, որտեղ Ավոն հետագայում հնգամյա կրթություն է ստացել Հայկական վարժարանում։ 16 տարեկանում արվեստանոց է բացել Հալեպի Սալիբե թաղամասում, որտեղ ձեռքով նկարում էր խանութների անուններ, լոգոներ, գովազդային պլակատներ, կինոցուցադրումների ազդագրեր։ Որոշ ժամանակ անց  Ավոն իր աշխատանոցը տեղափոխել  է Հալեպի մեկ այլ վայր։ Նկարչությունից բացի զբաղվել է պատմության ուսումնասիրմամբ, նրա հեղափոխական թեմաներով նյութերը տպագրվել են Հալեպի, այնուհետև՝ Բեյրութի հայկական թերթերում։ 1949 թվականից լույս ընծայել է «Հեղափոխական ալբոմ» շարքը, որը նվիրված է եղել հայ ազատագրական պայքարի երևելի դեմքերին։ Նա մեկնել է Իրաք և Իրան, որտեղից վերադարձել է նոր նյութերով, որոնց մի մասն առաջին անգամ հրատարակվել է իր շարքում։ Իր հետ բերել է նաև լուսանկարներ, որոնք հետագայում լույս են տեսել գրքերի վերածված ալբոմներում։

1962 թվականին Ավոն տեղափոխվել է Բեյրութ և հաստատվել հայաբնակ Բուրջ Համուդ թաղամասում, որտեղ շարունակել է զբաղվել նույն գործով։ Աշխատել է ՀՅԴ Լիբանանի պաշտոնաթերթ «Ազդակ» օրաթերթում։ 1965 թվականից սկսած նա երեք անգամ այցելել է ԱՄՆ՝ նոր նյութեր հայթայթելու և պատմական փաստեր հավաքելու նպատակով։ ԱՄՆ-ում հանդիպել է քաղաքական, կուսակցական և հասարակական գործիչների հետ։ 1975 թ.՝ Լիբանանի քաղաքացիական պատերազմի առաջին տարում դադարեցրել է «Հեղափոխական ալբոմի» հրատարակությունը, որի բոլոր շարքերը հետագայում առանձին գրքերով լույս են տեսել և շատ արագ տարածվել հայկական սփյուռքում ու Հայաստանում։

Հայաստանի առաջին հանրապետության հիմնադրման 50-ամյակին՝ 1968 թվականի մայիսի 28-ին Բեյրութի «Համազգային» տպարանում լույս է տեսել Գարեգին Նժդեհի մասին առաջին հիմնարար գիրքը՝ Ավոյի «Նժդեհ. կեանքն ու գործունեությունը», որը հիմք է հանդիսացել հետագա հետազոտությունների համար։ Վերատպվել է 1989 թ. Լոս Անջելեսում։

Ավետիս Թումայանը մահացել է 1989 թվականի օգոստոսի 15-ին Բեյրութում։

Ավո Թումայանի որդին ու թոռը՝ Մարգար և Ավետիս Թումայանները նրա արվեստանոցը վեր են ածել լուսանկարչական և տեսանկարահանման ստուդիայի։

## Ծանոթագրություններ

## Արտաքին հղումներ
*Ավո Թումայանի կյանքի գործը

Կատեգորիա:Լիբանանահայ արձակագիրներ
Կատեգորիա:Լիբանանահայ նկարիչներ
Կատեգորիա:Սիրիահայ արձակագիրներ
Յանու պանիր

**Յանու պանիր** (), լատվիական ազգային պանրատեսակ, որի պատրաստումն ու համտեսում-ճաշակումը տարվա  ամենաերկար օրերին՝ հունիսի 21-23-ին նշվող արևի ու պտղաբերության տոնի՝ Յանի տոնի պարտադիր տարրերից մեկն է ավանդաբար համարվում։ Պանրի այդ տեսակը ներկայումս դարձել է լատվիական մշակույթի խորհրդանիշերից մեկը։

2015 թվականի նոյեմբերի 16-ին Եվրոպական խորհուրդը յանու պանիրը ներառել է *Traditional Speciality Guaranteed* (TSG) գրանցամատյանում։ Լատվիայում այդ պանրատեսակն արտադրելու թույլտվություն շնորհված է ընդամենը հինգ ձեռնարկության (*Valmieras piens*-ին, *Rankas piens*-ին, *Lazdonas piensaimnieks*-ին, *Straupe*-ին,  *Dundaga*-ին), և միայն դրանք իրավունք ունեն արտադրելու (այն էլ՝*TSG* չափանիշների իրականացմամբ) և իրենց արտադրանքը պիտակավորելու որպես *Jāņi* պանիր։

## Բաղադրիչներ
Հիմնական բաղադրամասերն են կաթնաշոռը (լատիշերեն՝ *biezpiens*) և թարմ կաթը, որոնց կարող են ավելացվել ալյ մթերքներ ու  համեմունքներ (հաճախ, ավանդույթի համաձայն, եփելիս ավելացնում են քիմիոնի սերմեր)։

## Պատրաստում
Կաթը տաքացնում են, մասնաբաժիններով ավելացնում կաթնաշոռը, խառնում ու եռացնում (72–77&nbsp;°C (162–171&nbsp;°F), մինչև որ կաթը մերվում է, շիճուկն առանձնանում։ Շիճուկը հեռացնում են, առաջացած պանրազանգվածը քամում, տաք զանգվածին ավելացնում են կարագ, ձու, թթվասեևր, աղ, քիմիոն և մարմանդ կրակի վրա տաքացնում, անընդհատ խառնում, մինչև որ ստացվում է համասեռ զանգված։ Պատրաստի զանգվածը լցնում են կաղապարների մեջ, սառեցնում։ Սառը տեղում մի քանի օր մնալուց հետո պանիրը հասունանում է, և կարելի է արդեն ճաշակել։

## Ծանոթագրություններ

## Գրականություն
Linda Dumpe, Anna Šmite, Aija Golde (2004). Jāņu siers. Rīga: SO «Siera klubs». 204. lpp. ISBN 9984-976-20-3.

## Արտաքին հղումներ
* Latviškas Joninių sūris . WorldRecipes.lt
* Sūrio gamyba, 12 min. *youtube.com*
* Video recepte: Gatavojam Jāņu sieru!. 2011. gada 17. jūnijs. *SievietesPasaule*. *[[YouTube]]*. Skatīts: 2013. gada 12. augustā.
* [Jāņi cheese Traditional Speciality Guaranteed specification](https://eur-lex.europa.eu/legal-content/EN/TXT/HTML/?uri=CELEX:52015XC0620(01)&from=EN) անգլերեն. *Official Journal of the European Union*
* Рецепты на Лиго: Янов сыр из даров леса. rus.tvnet.lv (23 июня 2018). Дата обращения 20 июля 2018.
* Янов сыр – символ солнца. Sputnik (23 июня 2019). Дата обращения 24 декабря 2019.

Կատեգորիա:Լատվիական խոհանոց
Կատեգորիա:Կովի կաթից պանիրներ
Կատեգորիա:Պինդ պանիրներ
Կարեն Բրեդլի

**Կարեն Էնն Բրեդլի** (, ի ծնե՝ **Հովարթ** (, ), բրիտանացի պահպանողական քաղաքական գործիչ, 2010 թվականից Միացյալ Թագավորության համայնքների պալատի անդամ, 2018-2019 թվականներին Հյուսիսային Իռլանդիայի հարցերով նախարար։

2016-2018 թվականներին Թերեզա Մեյի առաջին և երկրորդ աշխատակազմերում եղել է մշակույթի, ԶԼՄ-ի և սպորտի նախարար։

## Կենսագրություն
Բրեդլին մաթեմատիկայի բակալավրի աստիճան է ստացել Լոնդոնի կայսերական քոլեջում։

1991 թվականից հարկային մենեջեր է աշխատել *[[Deloitte]]* ընկերությունների ցանցում, յոթ տարի անց *KPMG*-ում դարձել է հարկային ավագ մենեջեր։ 2004 թվականին դարձել է պետական գանձարանի և տնտեսական հարցերով ինքնազբաղված խորհրդատու։ 2007 թվականին վերադարձել Է KPMG:

2005 թվականին Պահպանողական կուսակցության աջակցությամբ Մանչեսթեր Ուիթինգթոնի ընտրատարածքից իր թեկնածությունն է առաջադրել 2005 թվականի խորհրդարանական ընտրություններում, սակայն պարտություն է կրել։ 2010 թվականի մայիսի 6-ի ընտրություններում Սթաֆորդշիր Մուրլենդս ընտրատարածքից ընտրվել է Համայնքների պալատում։ 2012 թվականին նշանակվել է խորհրդարանական կազմակերպչի օգնական, 2013 թվականին բարձրացել է մինչև խորհրդարանական կազմակերպչի (Գանձարանի լորդ-կոմիսար)։ 2014 թվականին ներքին գործերի նախարարությունում դարձել է ժամանակակից ստրկության և կազմակերպված հանցավորության դեմ պայքարի կրտսեր նախարար։

2016 թվականի հուլիսի 14-ին նախկին ներքին գործերի նախարար Թերեզա Մեյի աշխատակազմում նշանակվել է մշակույթի, ԶԼՄ-ի և սպորտի նախարար։

2018 թվականի հունվարի 8-ին զանգվածային վերադասավորումների ընթացքում Մեյի երկրորդ աշխատակազմում նշանակվել է Հյուսիսային Իռլանդիայի գործերով նախարար։

## Անձնական կյանք
Ամուսնացած է Նիլ Բրեդլիի հետ, ամուսիններն ունեն երկու որդի՝ Մեթյու և Թոմաս անուններով։

## Ծանոթագրություններ

## Արտաքին հղումներ
* Официальный сайт
* 
* 
* 

Կատեգորիա:20-րդ դարի կին քաղաքական գործիչներ
Կատեգորիա:21-րդ դարի անգլիացիներ
Կատեգորիա:21-րդ դարի կին քաղաքական գործիչներ
Կատեգորիա:Մեծ Բրիտանիայի կին քաղաքական գործիչներ
Կատեգորիա:Մեծ Բրիտանիայի քաղաքական գործիչներ
Կատեգորիա:Բրիտանացի մաթեմատիկոսներ
Կատեգորիա:Բրիտանացի գործարարներ
Lady Gaga: Queen of Pop

**Lady Gaga**, ամերիկացի երգչուհի և երգերի հեղինակ Լեդի Գագայի կենսագրությունը, որի հեղինակն է Էմիլի Հերբերտը (Վիրջինիա Բլեքբերնի կեղծանունը)։ «Overlook Press»-ը Միացյալ նահանգներում գիրքը հրատարակել է «Lady Gaga: Behind the Fame» վերնագրով։

## Գրքի մասին
Գիրքը բաղկացած է 288 էջից, որոնցից 32 էջը երգչուհու լուսանկարներն են։ Հեղինակը Լեդի Գագային համեմատում է Մադոննայի հետ՝ նշելով, որ նրանք երկուսն էլ անկախ են և իրենք են ղեկավարում իրենց ապագան։

Գրքում պատմվում է «Stefani Germanotta Band»-ի կազմում իր EP «Red And Blue» ձայնագրության և նրա առաջին ստուդիական ալբոմի՝ *The Fame*-ի ձայնագրության, «Just Dance» և «Poker Face» սինգլների թողարկման մասին, որոնք դարձել են միջազգային հիթեր։

Գիրքը լուսաբանում է Հիլթոնի քույրերի հետ Գագայի ուսումնական տարիները, պատմում համադասարանցիների ծաղրի, Նյու Յորքում իր առաջին ելույթի, ինչպես նաև արվեստի դպրոցում ուսանելու մասին։

## Քննադատություն
Գիրքը ստացել է տարբեր արձագանքներ։

## Ծանոթագրություններ

Կատեգորիա:2010 գրքեր
Կատեգորիա:2010 ոչ գեղարվեստական գրքեր
Կատեգորիա:Բրիտանական գրքեր
Կատեգորիա:Լեդի Գագա
Կատեգորիա:Կենսագրական գրքեր
A Whole New World

«**A Whole New World**» (), Ալան Մենկենի սինգլը «Ալադին» մուլտֆիլմից։ Գրվել է Թիմ Ռեյսի բառերի հիման վրա։

## Նկարագրություն
Բնօրինակում զուգերգը ձայնագրել են Բրեդ Քեյնը և Լիա Սալոնգան, որոնք, համապատասխանաբար, խաղացել են հիմնական հերոսների՝ Ալադինի և Ժասմինի կերպարները։ Բալլադը երկու դեր է կատարում՝ որպես մուլտֆիլմի սիրային երգ և որպես հիմնական թեմատիկ երգ։ «A Whole New World»-ը քնարական տեսանկյունից ներկայացնում է, թե ինչպես է Ալադինն ինքնամփոփ արքայադստերը ցույց տալիս ազատ աշխարհը։ Կախարդական գորգով թռչելիս զույգը սեր է խոստովանում։

Սինգլի տեսահոլովակում և մուլտֆիլմի տիտրերում երգը կատարում են Պիբո Բրայսոնը և Ռեջինա Բելը, իսկ հենց մուլտֆիլմում և Օսկարի 65-րդ մրցանակաբաշխությանը այն կատարել են Բրեդ Քեյնը (Ալադին) և Լեա Սալոնգան (Ժասմին)։ 2015 թվականին՝ տևական ժամանակ անց, նրանք կրկին կատարեցին զուգերգը «Բարի լույս, Ամերիկա» հաղորդման ուղիղ եթերում։

1993 թվականին «A Whole New World» երգն արժանացել է «Լավագույն երգ» մրցանակին։ Առաջին անգամ էր Դիսնեյի երգը երկար ժամանակով արժանանում այդ մրցանակին։ Ալան Մենկենը ստացել է իր երրորդ «Օսկարը»։ Բացի այդ, «A Whole New World» երգը 1992 թվականին արժանացել է «Ոսկե գլոբուս» մրցանակի, իսկ 1994 թվականին՝ «Գրեմի» մրցանակի։

## Դիրքը շքերթներում

## Համաշխարհային անվանում
Ինչպես և Դիսնեյի մուլտֆիլմերից շատ լեգենդար երգեր, այս երգը ևս թարգմանվել է մի շարք լեզուներով.

## Քավեր տարբերակ
* Մուլտֆիլմի հատուկ DVD հրատարակության համար ամուսիններ Ջեսսիկա Սիմփսոնը և Նիք Լեշը ձայնագրել են երգի քավեր զուգերգը։
* 2019 թվականի ֆիլմի վերջնական տիտրերի ժամանակ երգը կատարել են Զեյն Մալիկ և Ժավիա Ուորդ զուգերգը։ Հենց ֆիլմում այն կատարում են Մինա Մասուդը և Նաոմի Սքոթը։

## Ծանոթագրություններ

Կատեգորիա:Billboard Hot 100 գլխավորած սինգլներ
Կատեգորիա:Գրեմմի մրցանակակիր երգեր
Կիսամոս

**Կիսամոս** (), հայտնի է նաև որպես **Կաստելի** (, ), փոքր քաղաք Հունաստանում՝ Կիպրոսից հարավ-արևմուտք, Կրետեի ծովի Կիսամոս ծովածոցի ափին, Խանիայից 40 կմ արևմուտք։ Կիսամոս համայնքի (դիմա) վարչական կենտրոնը Խանիա ծայրամասային միավորի Կրետե ծայրամասում։ Ըստ 2011 թվականի վիճակագրության՝ բնակչությունը 4236 մարդ է։ Այժմ քաղաքը այստեղ գտնվող վենետիկյան ամրոցի անունով երբեմն անվանում են նաև Կաստելի։

Ժամանակակից Կիսամոսը նավահանգիստ և ձկնորսական գյուղ է։ Զբոսաշրջություն գրեթե չկա։ Քաղաքային հնագիտական թանգարանի հավաքածուում, որը տեղակայված է նահանգապետի հնագույն նստավայրում, գտնվում են տեղի հնագիտական պեղումների բրածոները, այդ թվում՝  հռոմեական խճանկար, անտիկ Ֆալասանդրա քաղաքից պելիկա և այլ հնություններ։ Կիսամոսից հարավ գտնվում են անտիկ հայտնի Պոլերինա () քաղաքի, իսկ արևմուտք՝ Ֆալասանդրայի փլատակները։

2002 թվականին 5,7 մլն տարեկան վաղ հոմինինի 29 հետքեր են հայտնաբերվել Տրախիլոս () գյուղի լողափի ափամերձ ժայռերում՝ Կիսամոսից 4 կմ հյուսիս-արևմուտք։ Հնարավոր է, որ հետքերը պատկանում են գրեկոպիտեկուսին։ 2017 թվականի սեպտեմբերին Կիսամոսի Կաստելի հնագիտական օբյեկտի տեղամասից ջնջվել են 40 ուսումնասիրված հետքերից 10-ը։

## Տրանսպորտ
Կիսամոսը  E65 (EO90) ավտոմայրուղու արևմտյան վերջնակետն է, որն անցնում է ժամանակակից Կրետեի հյուսիսային լողափով։ Կիսամոսից լաստանավային ծառայություն է ստեղծվել Պելեպոնեսում գտնվող Յիտիոն նավահանգիստ՝ Անտիկիթիրայի և Կիտիրայի միջով, նաև զբոսանավակներ են գնում Գրամվուսա կղզի և Գրամվուսա կղզում գտնվող այսպես կոչված «ծովահենների» Բալոս ծովածոց (արևմտյան Կրետեի բնական տեսարժան վայրերից մեկը Էլաֆոնիսի կղզու հետ միասին)։

## Կիսամոսի տեղական համայնք
Կիսամոսի տեղական համայնքի մեջ է մտնում Կունուպիցան։ Ըստ 2011 թվականի վիճակագրության՝ բնակչությունը 4275 մարդ է։ Մակերեսը 7,597 կմ² է։

## Բնակչություն

## Ծանոթագրություններ

Կատեգորիա:Բնակավայրեր այբբենական կարգով
Կատեգորիա:Հունաստանի քաղաքներ
Līvi

**Līvi**, ծանր ռոք ուղղության լատվիական երաժշտախումբ, որն զգալի ազդեցություն է գործել լատվիական ռոք մշակույթի ձևավորման վրա։ Լայն ճանաչման ու համբավի է արժանացել հատկապես քնարական երգատեքստերի ու կիթառի մենանվագային (սոլո) կատարումներով երաժշտական հատվածների շնորհիվ։

## Պատմություն
Երաժշտախումբը դեռևս խորհրդային տարիներին՝ 1976 թվականին լատվիական ծովափնյա Լիեպայա քաղաքում հիմնադրել են Էրիկս Կիգելիսը և Յուրիս Պավիտոլսը։ Սկզբնական շրջանում հետևել են փոփ ռոք ուղղությանը, երգացանկում մեծ տեղ հատկացրել հայրենի Լատվիային նվիրված երգերին։ 1977-ից 1985 թվականները փորձերի ու որոնումների ժամանակաշրջան է եղել. փնտրել են իրենց յուրահատուկ երաժշտական ոճը և արդյունքում փոփից անցում են կատարել ծանր ռոքին։ Նրանց երգացանկում ավելի մեծ տեղ են գրավել հայրենասիրական, հակախորհրդային թեմաներով ստեղծագործությունները։ Կիգելիսի մահվանից հետո՝ 1986 թվականից երաժշտախմբին միացել է Այնարս Վիրգան, որը *Līvi*-ին առաջնորդել է դեպի ռոք բալլադներով, ծանր ռոքով ու ըմբոստ թեմաներով բնորոշվող ստեղծագործական մի նոր շրջափուլ։ Վիրգան հեղինակել է ծանր ռոք ոճի, լայն տարածում ստացած ու սիրված մի շարք երգեր։

*Līvi*-ն իր գոյության ընթացքում ձայնագրել ու թողարկել է ինը երաժշտական ալբոմ։ Երաժշտախմբի կատարումներից առանձնապես սիրված են *Dzimtā valoda*, *Dzelsgriezējs*, *Meitene zeltene*, *Saldus saule*, *Piedod man*, *Zīlīte*, *Tikai tev un man*, *Pāri visam* երգերը։

## Գրականություն
* Dina Belta, Andžils Remess: *Liepājas populārās mūzikas stāsti.* ISBN 978-993-4117-466, Jumava apgāds 2015

## Ֆիլմագրություն
* *Līvi & Liepājas simfoniskais orķestris: Koncerts bildēs 2004 DVD* (2005)

## Տեսահոլովակներ
**Līvi & Sinfoniskais orķestris: Nacionālajā operā 2006* DVD (2010)

## Սկավառակագրություն
**Aprīļa pilieni*, EP (1985)
**Iedomu pilsēta* (1986)
**Līvi* aka *Kurzemei - saules ceļš* (1988)
**Karogi* (1994)
**Spoku koks* (1994)
**K.M.K.V.P* (1996)
**Bailes par ziņģēm* (1997)
**Viva* (1998)
**2001* (2000)
**Līvi Zelts 1* (2002)
**Pāri visam* (2004)
**Līvi 1995-2005* (2005)
**Mēs nešķirsimies* (2007)
**Nezāles neiznīkst* (2010)
*Bez štepseļiem (2018)

## Ծանոթագրություններ

## Արտաքին հղումներ
*Official website

Կատեգորիա:1976 հիմնադրված երաժշտական խմբեր
Աննա Յոհանսոն-Վիսբորգ

**Աննա Սոֆիա Յոհանսոն-Վիսբորգ** (, ), շվեդ կուսակցական, արհմիութենական և քաղաքական գործիչ, Շվեդիայի Սոցիալ-դեմոկրատական աշխատավորական կուսակցության անդամ, իրավապաշտպան և ֆեմինիստուհի։

## Կենսագրություն
Աննա Յոհանսոն-Վիսբորգը ծնվել է 1876 թվականի նոյեմբերի 10-ին, ագարակատերների ընտանիքում։ 1919 թվականին ամուսնացել է Սվեն Գիլֆ Վիսբորգի հետ (, 1885-1957): 1893-1897 թվականներին Գյոթեբորգում աշխատել է որպես տնային սպասուհի, 1897-1900 թվականներին եղել է Ստոկհոլմի գարեջրի գործարանի աշխատակցուհի, 1904-1918 թվականներին՝ ապահովագրական ընկերությունում պաշտոնյա։

1914 թվականին Աննան բացել է սեփական ձեռնարկությունն անշարժ գույքի ոլորտում և դարձել կինոթատրոնի սեփականատեր։ Այդ ժամանակաշրջանում Ստոկհոլմում ստեղծել է Աննա-Յոհանսոն Վիսբորգի հիմնադրամը (), որի խնդիրն է եղել կարիքավոր անձանց բնակարանով ապահովելը։

### Քաղաքական գործունեություն
1901 թվականին Աննա Յոհանսոն-Վիսբորգը դարձել է Շվեդիայի գարեջրի գործարանի աշխատողների առաջին արհմիության () համահիմնադիրներից մեկը, իսկ 1904-1953 թվականներին եղել է կազմակերպության նախագահը։ Բացի այդ, բազմաթիվ պաշտոններ է զբաղեցրել Շվեդիայի տարբեր հասարակական ու քաղաքական կազմակերպություններում և տարբեր ժամանակներում եղել է կանանց կոոպերատիվ ասոցիացիայի (, 1907-1938) նախագահը։ Եղել է Ստոկհոլմի քաղաքային խորհրդի (1916-1950), Սոցիալ-դեմոկրատական կանանց ասոցիացիայի վարչության (1920-1924), Ստոկհոլմի կոմունայի խորհրդի անդամ (1929-1933)։

Աննա Յոհանսոն-Վիսբորգը նաև ակտիվորեն մասնակցել է Սոցիալ-դեմոկրատական կանանց ընտրական շարժմանը Շվեդիայի Սոցիալ-դեմոկրատական աշխատավորական կուսակցության անդամների ղեկավարությամբ՝ կանանց ընտրական իրավունքի ազգային ասոցիացիայի հետ համատեղ։ Որպես քաղաքական գործիչ և ակտիվիստ` աշխատել է գենդերային հավասարության սկզբունքներին հակասող օրենսդրության վերացման կամ ճշգրտման ուղղությամբ։

Աննա Յոհանսոն-Վիսբորգը, որն իր հետևորդներից ստացել է «գարեջրագործ Աննա» () մականունը, իր ժամանակակիցների կողմից բնութագրվել է որպես «ադմինիստրատորի մեծ տաղանդ ունեցող եռանդուն կին», թեև «դիվանագիտության բացակայությունը» փոքր-ինչ վնասում էր նրա քաղաքական գործունեությանը։

## Մրցանակներ
1945 թվականին Աննա Յոհանսոն-Վիսբորգն արժանացել է Շվեդիայի թագավորի անունից տրվող Իլլիս քվորումի ոսկե մեդալին։

## Ծանոթագրություններ

## Աղբյուրներ
* 
* Ragnar Amenius. Anna S Johansson-Visborg  (urn:sbl:12170, Svenskt biografiskt lexikon, hämtad 2015-05-30)

## Արտաքին հղումներ
* Anna Johansson-Visborgs Stiftelse

Կատեգորիա:Շվեդիայի կին քաղաքական գործիչներ
Կատեգորիա:Շվեդ ֆեմինիստներ
Կատեգորիա:Շվեդ գործարարներ
Կատեգորիա:Սոցիալիստ ֆեմինիստներ
Կատեգորիա:Շվեդ բարեգործներ
Կատեգորիա:Կին իրավապաշտպաններ